चुनाव प्रचार के दौरान भीड़ इकट्ठा नहीं कर पाता था। साथ घूमने और प्रचार करने वालों के लिए दिन भर के खर्चे पानी की भी व्यवस्था उम्मीदवार को ही करनी पड़ती है। शाम को पीने-खाने के लिए भी इंतजाम करना पड़ता है। मैं तो खुद दूसरों के घर खाना मांग कर खाता था, तो प्रचारकों को कहां से खाने-पीने और पीने-खाने की व्यवस्था करता। अकेले घूमने की एक वहज और थी। अकेले किसी के दरवाजे पर पहुंच जाता था। अगर घर में पुरुष हैं तो उनसे बातचीत की और यदि पुरुष नहीं हैं तो महिलाओं को भी दरवाजे पर बुलाकर अपना परिचय देकर वोट देने का आग्रह कर लेता था। महिलाओं से नाश्ता-पानी या खाना मांगने में भी कोई कोताही नहीं करता था।